CELEX: 32009R0742
Language: sl
Date: 2009-08-13 00:00:00
Title: Uredba Komisije (ES) št. 742/2009 z dne 13. avgusta 2009 o spremembi Uredbe (ES) št. 1296/2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko

14.8.2009   
            
            
               SL
            
            
               Uradni list Evropske unije
            
            
               L 210/3
            
         
      UREDBA KOMISIJE (ES) št. 742/2009
   z dne 13. avgusta 2009
   o spremembi Uredbe (ES) št. 1296/2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 144(1) v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1296/2008 (2) določa podrobna pravila za uporabo tarifnih kvot za uvoz koruze in sirka v Španijo in uvoz koruze na Portugalsko.
            
         
               (2)
            
            
               S sporazumi, ki so bili sklenjeni v okviru urugvajskega kroga večstranskih trgovinskih pogajanj, se je Skupnost zavezala, da bo s tržnim letom 1995/1996 uvedla kvote za uvoz 500 000 ton koruze na Portugalsko oziroma dva milijona ton koruze in 300 000 ton sirka v Španijo, po potrebi pa tudi odprla razpisne postopke za uvoz z znižano tarifo.
            
         
               (3)
            
            
               Treba je pojasniti, da uvedba teh kvot ne zahteva odprtja razpisnega postopka.
            
         
               (4)
            
            
               Uredbo (ES) št. 1296/2008 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V členu 1 Uredbe (ES) št. 1296/2008 se odstavka 1 in 2 nadomestita z naslednjim besedilom:
   
      „1.   Dve letni kvoti za uvoz iz tretjih držav, ena za največ 2 milijona ton koruze in druga za največ 300 000 ton sirka, namenjeni za sprostitev v prosti promet v Španiji, se štejeta za odprti s 1. januarjem vsakega leta. Uvoz v okviru teh kvot se opravi, kot je določeno v tej uredbi.
      2.   Letna kvota za uvoz največ 0,5 milijona ton koruze iz tretjih držav za sprostitev v prosti promet na Portugalskem se šteje za odprto s 1. januarjem vsakega leta. Uvoz v okviru te kvote se izvaja po pogojih, določenih s to uredbo.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. avgusta 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 340, 19.12.2008, str. 57.